सोमवार को तेल कीमतों में आई गिरावट की वजह सऊदी अरब का तेल उत्पादन बढ़ाने का फै़सला है

जैसे ही कारोबार शुरू हुआ, कुछ ही लम्हों के भीतर एक बैरल कच्चे तेल की क़ीमत 45 डॉलर से गिरकर 31.52 डॉलर हो गई.

खाड़ी युद्ध के बाद से किसी एक कारोबारी दिन में कच्चे तेल की कीमतों में इतनी गिरावट नहीं देखी गई थी. 

तेल की कीमतों को ये झटका ऐसे वक़्त में लगा है जब दुनिया कोरोना वायरस के संकट का सामना कर रही है.

कोरोना वायरस की वजह से पूरी दुनिया में तेल की मांग में कमी देखी जा रही है और इसका नतीजा प्रमुख शेयर बाज़ारों में बड़ी गिरावट के रूप में सामने आ रहा है.

समाप्त

सोमवार को तेल कीमतों में आई गिरावट की वजह सऊदी अरब का तेल उत्पादन बढ़ाने का फै़सला है.   

कोरोना वायरस की वजह से पूरी दुनिया में तेल की मांग में कमी देखी जा रही है और इसका नतीजा प्रमुख शेयर बाज़ारों में बड़ी गिरावट के रूप में सामने आ रहा है

सऊदी अरब का इरादा

इतना ही नहीं सऊदी अरब ने ये भी कहा है कि वो कुछ ख़ास बाज़ारों में अपना तेल 20 फ़ीसदी के डिस्काउंट पर भेजेगा. विश्लेषकों का कहना है कि सऊदी अरब और रूस के बीच तेल की कीमतों को लेकर ... अधिकतम 4000 वर्णों के लिए लेख जारी रखें:
होने वाली लड़ाई का ये पहला चरण है.

सऊदी अरब की तेल नीति से जुड़े करीबी सूत्रों के हवाले से फ़ाइनैंशियल टाइम्स अख़बार ने रिपोर्ट दी है कि सऊदी अरब अपना तेल उत्पादन एक करोड़ बैरल प्रतिदिन से भी बढ़ा सकता है और यहां तक कि इसे एक करोड़ दस लाख बैरल प्रतिदिन तक ले जाया जा सकता है.

सऊदी अरब इस समय 97 लाख बैरल प्रतिदिन की दर से उत्पादन करता है. ज़ाहिर है उसका इरादा इससे कहीं ज़्यादा उत्पादन करने का है. ताज्जुब की बात ये भी है कि पिछले शुक्रवार तक सऊदी अरब कच्चे तेल में उत्पादन का पक्ष ले रहा था ताकि पहले से गिरी हुई तेल की कीमतों को संभाला जा सके.

इस साल कच्चे तेल की कीमतों में 20 फ़ीसदी की गिरावट दर्ज की गई है और कोरोना वायरस संक्रमण के चलते इस समय जो दुनिया की अर्थव्यवस्था की स्थिति है, उसे देखते हुए तेल की कीमतों का गिरना भी जारी है. ऐसे में सवाल उठता है कि अचानक ऐसा क्या हुआ कि सऊदी अरब ने अपनी रणनीति बदल ली.

सऊदी अरब में शाही परिवार के तीन लोग गिरफ़्तार

कच्चे तेल के दाम गिरने से शेयर बाज़ार धड़ाम

सऊदी अरब इस समय 97 लाख बैरल प्रतिदिन की दर से उत्पादन करता है

दोस्ती में दरार

सऊदी अरब दुनिया का सबसे बड़ा तेल निर्यातक देश है. उसे पेट्रोलियम निर्यातक देशों के संगठन ओपेक का अघोषित नेता भी माना जाता है. सऊदी अरब की मौजूदा क्षमता रोज़ाना एक करोड़ 20 लाख बैरल तेल उत्पादन की है. किसी दूसरे देश की तुलना में तेल उत्पादन बढ़ाना या कम करना, सऊदी अरब के लिए ज़्यादा आसान है.

साल 2014 में जब तेल की कीमतों में गिरावट का दौर शुरू हुआ और ये सिलसिला साल 2016 के आख़िर तक जारी रहा, तो उस दरम्यान 'ओपेक प्लस' नाम से एक समूह अस्तित्व में आया. इसमें ओपेक के देश तो थे ही, साथ ही दूसरे तेल उत्पादक देश भी थे जो ओपेक के सदस्य नहीं थे. 'ओपेक प्लस' में रूस की एक ख़ास जगह थी. 

'ओपेक प्लस' का मक़सद उत्पादन में की जाने वाली कटौती को लेकर देशों के बीच तालमेल बिठाना था ताकि कीमतों को संभाला जा सके. ये रणनीति पिछले शुक्रवार तक ठीक से काम कर रही थी. शुक्रवार को कोरोना वायरस की वजह से बने हालात के मद्देनज़र तेल उत्पादन में कटौती के नए प्रस्ताव को रूस ने नामंज़ूर कर दिया.

उत्पादन में कटौती के प्रस्ताव के पीछे ये दलील दी गई थी कि रोज़ान 15 लाख बैरल कमी करने से दुनिया में तेल उत्पादन में 3.6 फीसदी की गिरावट आएगी. कटौती में पांच लाख बैरल का...